विलियम और केट के नाम पर घोषित की छात्रवृत्ति  
स्कॉटलैंड के जिस विश्वविद्यालय में प्रिंस विलियम और उनकी मंगेतर मिडिलटन की मुलाकात हुई थी, उसने दोनों को शादी के पहले तोहफा देने का फैसला किया है।
स्कॉटलैंड के जिस विश्वविद्यालय में प्रिंस विलियम और उनकी मंगेतर केट मिडिलटन की मुलाकात हुई थी, उसने दोनों को शादी के पहले ही एक तोहफा देने का फैसला किया है। सेंट एंड्रयूज विश्वविद्यालय ने इन दोनों के सम्मान में एक छात्रवृत्ति की घोषणा की है।  ये दोनों शुक्रवार को इस विश्वविद्यालय के एक कार्यक्रम में भाग लेने जाने वाले हैं। इस छात्रवृत्ति को अब तक कोई नाम नहीं दिया गया है। इसके तहत 70,000 पाउंड तक की राशि दी जाएगी।  यह छात्रवृत्ति सभी देशों के नागरिकों के लिए खुली होगी और ऐसे छात्र को वार्षिक तौर पर दी जाएगी, जो यहां शिक्षा का खर्च नहीं उठा सकेगा। विलियम और केट ने यहां कला इतिहास की पढ़ाई की थी।